Ensimmäinen Nefin kirja

Ensimmäinen Nefin kirja: Hänen hallituskautensa ja palvelutyönsä () on Mormonin kirjan ensimmäinen kirja. Siinä on 22 lukua, ja se kuvaa noin vuosiin 600–570 eKr. sijoittuvia tapahtumia.Mormonin kirjan nykyiseen laitokseen on jokaisen luvun alkuun merkitty summittainen arvio ajanjaksosta, jota kyseinen luku käsittelee. Kirja kertoo profeetta Lehistä ja hänen vanhurskaasta pojastaan Nefistä, jotka johdattavat joukon juutalaisia pois Jerusalemista ja ”lupauksen maahan” eli Amerikkaan.

 Kirjan sisältö 

 Tarina 

Ensimmäinen Nefin kirja on johdantonsa mukaan ”kertomus Lehistä ja hänen vaimostaan Sariasta sekä hänen neljästä pojastaan”. Kirjan minä-muotoinen kertoja on Lehin vanhurskas poika Nefi.1. Nefi, johdanto. Tapahtumat alkavat Jerusalemista vuoden 600 eaa. tienoilla, hieman ennen Babylonian pakkosiirtolaisuutta. Jeremia ja muut profeetat varoittavat jumalattomuuteen langennutta Israelin kansaa turhaan.Östman 2019, s. 148.

Lehi profetoi, että Babylonia on valtaava Jerusalemin. Juutalaiset eivät usko varoituksia vaan pilkkaavat ja vainoavat Lehiä.1. Nefi 1. Lehi vie perheensä erämaahan, mutta hänen vanhimmat poikansa Laman ja Lemuel eivät usko isänsä profetioita vaan kapinoivat. Lehin nuorin poika Nefi sen sijaan on kuuliainen, ja Herra määrää hänet johtamaan veljiään.1. Nefi 2. Lehi lähettää poikansa takaisin Jerusalemiin hakemaan pronssisia levyjä, joihin on kaiverrettu Lehin sukuluettelo ja juutalaisten aikakirjat. Pronssilevyjen omistaja Laban ei luovu omastaan vaan ryöstää pronssilevyjen ostoon tarkoitetun kullan ja hopean ja yrittää surmata Lehin pojat.1. Nefi 3. Yöllä Nefi palaa Labanin luo ja löytää hänet juopuneena kadulta. Nefi surmaa Labanin tämän omalla miekalla ja vie pronssilevyt erämaahan. Labanin palvelija Soram seuraa häntä ja liittyy Lehin seurueeseen.1. Nefi 4. Lehi tutkii pronssilevyjä ja saa tietää olevansa Joosefin jälkeläinen.1. Nefi 5. 

Lehin pojat palaavat Jerusalemiin vielä kerran hakemaan erästä Ismaelia ja tämän perhettä, johon kuuluu naimaikäisiä tyttäriä.1. Nefi 7. Lehin pojat avioituvat Ismaelin tyttärien kanssa ja Saria synnyttää erämaassa kaksi poikaa. Seurue lähtee vaeltamaan, ja aamulla Lehi löytää telttansa ovelta pronssisen pallon Liahonan. Se osoittaa suunnan, johon matkalaisten on kuljettava, ja sen pintaan ilmestyy kirjoitusta, joka opastaa heitä erämaassa. Niin he kulkevat eteläkaakon suuntaan, kunnes Ismael kuolee. Hänet haudataan Nahomiksi kutsuttuun paikkaan. Laman, Lemuel ja Ismaelin tyttäret kapinoivat Lehiä ja Nefiä vastaan, mutta Herran ääni nuhtelee heitä, ja rauha palaa toistaiseksi.1. Nefi 16. Seurue vaeltaa sen jälkeen itään, kunnes he kahdeksan vuotta erämaassa vaellettuaan saapuvat suuren meren rannalle. Maa on hedelmällinen ja saa nimekseen Runsaus; meren nimeksi tulee Irreantum eli ’suuret vedet’. Herran kehotuksesta Nefi alkaa rakentaa laivaa.1. Nefi 17.

Laivan valmistuttua matkalaiset ottavat mukaan erämaasta keräämäänsä lihaa, hunajaa ja hedelmiä sekä siemeniä. He lähtevät merelle, missä Laman ja Lemuel nousevat jälleen kapinaan. Hirmumyrsky riepottelee laivaa ja asettuu vasta Nefin rukousten voimasta. Lupauksen maahan saavuttuaan matkalaiset alkavat viljellä maata ja ottavat erämaasta löytämiään lehmiä, härkiä, aasia, hevosia ja vuohia kotieläimiksi. He löytävät myös kultaa, hopeaa ja kuparia.1. Nefi 18. Nefi valmistaa metallista levyjä, joihin hän kaivertaa kansansa aikakirjan.1. Nefi 19. Nefin pienet levyt käsittelevät pyhiä asioita, Nefin isot levyt taas ovat hänen perheensä ja jälkeläistensä maallinen historia.1. Nefi 9. Mormonin kirjan kuusi ensimmäistä kirjaa, mukaan luettuna 1. Nefin kirja, olivat mormonismin perustajan Joseph Smithin mukaan käännös Nefin pienistä levyistä.Brodie 1945, s. 55.

 Opetukset 

Nefi sanoo kirjoittavansa, jotta ihmiset tulisivat Abrahamin, Iisakin ja Jaakobin Jumalan luokse ja pelastuisivat. Hän ei kirjoita miellyttääkseen maailmaa vaan Jumalaa.1. Nefi 6.

Kirjassa on useita kuvauksia Lehin ja Nefin näyistä ja profetioista. Unessa Lehi näkee Messiaan ja kaksitoista opetuslasta.1. Nefi 1, 9. Tunnettu on varsinkin Lehin ja Nefin näky elämän puusta.1. Nefi 8, 11. Nefi näkee ennalta lupauksen maan ja kuinka hänen jälkeläisensä kukoistavat siellä, kunnes lopulta sortuvat ja Lamanin ja Lemuelin jälkeläiset tuhoavat heidät.1. Nefi 12. Hän näkee myös pakanoiden keskuuteen perustettavan ”suuren ja iljettävän kirkon”,1. Nefi 13. joka varhaisten mormonien keskuudessa tulkittiin katoliseksi kirkoksi. Nykyään sen yleensä katsotaan viittaavan Babylonin porttoon ja suureen luopumukseen.

Ensimmäisen Nefin kirjan mukaan on vain kaksi kirkkoa: Jumalan Karitsan kirkko ja Perkeleen kirkko.1. Nefi 14. Nefi näkee, kuinka Lehin jälkeläiset unohtavat alkuperänsä ja saavat evankeliumin pakanoilta. Vasta silloin he jälleen ymmärtävät olevansa osa Israelin huonetta.1. Nefi 15. Israel tullaan hajottamaan,1. Nefi 22. mutta viimeisinä päivinä se kootaan jälleen ja Saatana kärsii tappion.1. Nefi 21.

 Lähteet 


  (Kirjassa Vintage Isbn 679-73054-0)


 Viitteet 

 Viitatut Mormonin kirjan kohdat 

 Aiheesta muualla 

 Ensimmäinen Nefin kirja Myöhempien aikojen pyhien Jeesuksen Kristuksen kirkon verkkosivustolla.

Nefi 1